LEO ปี 64 โกยกำไร 199 ลบ. โตกว่า 2 เท่าตัว รับรายได้ค่าขนส่งพุ่ง จ่อปันผล 0.18 บ.
LEO ปี 64 กำไรโต 250% แตะ 199 ลบ. รับรายได้ค่าขนส่งพุ่ง จ่อปันผล 0.18 บ./หุ้น ขึ้น XD 9 พ.ค. กำหนดจ่ายปันผล 26 พ.ค. 65
21 ก.พ. 2565

บริษัท ลีโอ โกลบอล โลจิสติกส์ จำกัด (มหาชน) หรือ LEO รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

สำหรับในปี 2564 บริษัทฯ มีกำไรสุทธิ 198.81 ล้านบาท เพิ่มขึ้นจากปี 2563 จำนวน 141.93 ล้านบาท คิดเป็นร้อยละ 249 เกิดจากความสามารถในการสร้างรายได้ที่มีการเติบโตทั้งจำนวนเงินและปริมาณการขนส่ง และกำไรขั้นต้นที่สูงขึ้น แสดงให้เห็นว่าบริษัทฯ มีความสามารถในการบริหารจัดการเชิงกลยุทธ์จึงทำให้ปริมาณการขนส่งสินค้าทางเรือของบริษัทฯ มีการเติบโตที่ดีท่ามกลางสถานกรณ์ในปี 2564 ที่มีแต่ข่าวการขาดแคลนตู้คอนเทนเนอร์ผู้ส่งออกไม่สามารถหาพื้นที่บนเรือสำหรับการส่งออกสินค้า
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.18 บาท โดยกำหนดขึ้นเครื่องหมาย XD วันที่ 9 พ.ค.2565 และกำหนดจ่ายเงินปันผลในวันที่ 26 พ.ค. 2565